CELEX: 32016D0430
Language: bg
Date: 2015-02-10 00:00:00
Title: Решение (ЕС) 2016/430 на Съвета от 10 февруари 2015 година за сключване на Споразумението за сътрудничество в областта на гражданската глобална навигационна спътникова система (ГНСС) между Европейската общност и нейните държави членки и Кралство Мароко

23.3.2016   
            
            
               BG
            
            
               Официален вестник на Европейския съюз
            
            
               L 76/1
            
         РЕШЕНИЕ (ЕС) 2016/430 НА СЪВЕТА
   от 10 февруари 2015 година
   за сключване на Споразумението за сътрудничество в областта на гражданската глобална навигационна спътникова система (ГНСС) между Европейската общност и нейните държави членки и Кралство Мароко
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 172 във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:
   
               (1)
            
            
               На 21 април 2005 г. Съветът упълномощи Комисията да започне преговори с Мароко за сключването на споразумение за сътрудничество в областта на гражданската глобална навигационна спътникова система (ГНСС).
            
         
               (2)
            
            
               В съответствие с решение на Съвета от 27 ноември 2006 г. на 12 декември 2006 г. бе подписано Споразумение за сътрудничество в областта на гражданската глобална навигационна спътникова система (ГНСС) между Европейската общност и нейните държави членки и Кралство Мароко (наричано по-долу „споразумението“).
            
         
               (3)
            
            
               Споразумението дава възможност за по-тясно сътрудничество с Мароко в областта на спътниковата навигация. Чрез него ще бъдат приложени редица елементи на европейските програми за спътникова навигация.
            
         
               (4)
            
            
               Споразумението следва да бъде одобрено,
            
         ПРИЕ НАСТОЯЩОТО РЕШЕНИЕ:
   Член 1
   Споразумението за сътрудничество в областта на гражданската глобална навигационна спътникова система (ГНСС) между Европейската общност и нейните държави членки и Кралство Мароко се одобрява от името на Съюза.
   Текстът на споразумението е приложен към настоящото решение.
   Член 2
   Председателят на Съвета извършва от името на Съюза нотификацията, предвидена в член 18, параграф 1 от споразумението, за да изрази съгласието на Съюза да бъде обвързан със споразумението (2), както и следната нотификация:
   
      „Вследствие на влизането в сила на Договора от Лисабон на 1 декември 2009 г. Европейският съюз замени Европейската общност и е неин правоприемник, като от тази дата упражнява всички права и поема всички задължения на Европейската общност. Следователно позоваванията на „Европейската общност“ в текста на споразумението се считат за позовавания на „Европейския съюз“.
   
   Член 3
   Настоящото решение влиза в сила в деня на приемането му.
   
      Съставено в Брюксел на 10 февруари 2015 година.
      
         
            За Съвета
         
         
            Председател
         
         E. RINKĒVIČS
      
   
   
      (1)  Одобрение от 16 декември 2014 г.
   
      (2)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.